Waswe, iu laek for readim disfala article long %% languis?
Online Bible | NIU WORLD BIBLE
Waswe, iu laek for readim disfala article long %% languis?
Revelation 17:1-18
17 Wanfala long sevenfala angel wea garem sevenfala dish hem kam long mi and sei: “Kam, bae mi showim iu panis wea bae kasem datfala jury woman wea garem bigfala paoa wea hem sidaon antap long staka wata.2 Olketa king long earth durong* witim hem and pipol long earth drunk from olketa drinkim wine bilong hem, wea datfala wine nao hem wei wea hem durong witim olketa.”3 Datfala angel iusim holy spirit for tekem mi go long wanfala wilderness. Mi lukim wanfala woman long there wea hem sidaon antap long wanfala wild animal wea kala bilong hem red. Body bilong datfala wild animal hem fulap long olketa nem wea barava spoelem God and hem garem sevenfala hed and tenfala horn.4 Kaleko bilong woman hia hem purple and red and hem werem olketa naes samting wea olketa wakem long gold and olketa spesol ston and olketa pearl.* Hem holem wanfala gold kap wea fulap long olketa barava rabis samting and olketa dirty samting from wei wea hem durong.5 Wanfala nem stap long forhed bilong hem wea mining bilong hem stap haed. Datfala nem hem “Bigfala Babylon, mami bilong olketa jury woman and bilong olketa barava rabis samting long earth.”6 Mi lukim datfala woman hem drunk from hem drinkim blood bilong olketa holy wan and blood bilong olketa witness bilong Jesus.Taem mi lukim hem mi barava sapraes tumas.7 So datfala angel hem sei long mi: “Why nao iu sapraes olsem? Bae mi talem iu wanfala secret abaotem disfala woman and abaotem wild animal wea garem sevenfala hed and tenfala horn, wea woman hia sidaon antap long hem.8 Datfala wild animal wea iu lukim, hem stap long firstaem. Then hem no stap, bat klosap bae hem kamaot from datfala hol wea deep tumas and bae hem finis. Olketa wea stap long earth bae sapraes tumas taem olketa lukim datfala wild animal hem stap long firstaem, then hem no stap, bat hem kam bak and stap moa. Nem bilong olketa hia no stap long scroll* bilong laef start kam long taem wea olketa man start for born long earth.9 “Man mas garem wisdom for minim diswan: Sevenfala hed hia hem piksarem sevenfala maunten wea datfala woman hem sidaon antap.10 Olketa hia piksarem sevenfala king: Faevfala foldaon finis, wanfala hem stap, and narawan hem no kam yet, bat taem hem kam hem mas stap for lelebet taem nomoa.11 Datfala wild animal wea hem stap long firstaem and then hem no stap, hem nao mek-eit king, bat hem kamaot from sevenfala king and bae hem finis.12 “Tenfala horn wea iu lukim hem piksarem tenfala king wea no garem paoa for rul, bat bae olketa kasem paoa for rul witim datfala wild animal for wanfala hour nomoa.13 Olketa king hia garem sem tingting, dastawe olketa givim strong and paoa wea olketa garem long datfala wild animal.14 Olketa king bae faetem datfala Pikinini Sheepsheep bat from hem nao Lord bilong olketa lord and King bilong olketa king, datfala Pikinini Sheepsheep bae winim olketa. Olketa wea God chusim and wea faithful long God, olketa tu bae winim olketa.”15 Then datfala angel hem sei long mi: “Olketa wata wea iu lukim, wea datfala jury woman hem sidaon antap, hem piksarem olketa pipol, olketa crowd, olketa kantri and olketa languis.16 Tenfala horn wea iu lukim and datfala wild animal bae heitim datfala jury woman. Bae olketa tekem evri samting bilong hem and mekem hem naked. Then bae olketa kaikaim body bilong hem and bonem hem long fire.17 Diswan hem bikos God mekem olketa garem tingting for duim samting wea hem laekem. Evriwan long olketa garem sem tingting nomoa, hem nao for givim paoa for rul wea olketa garem long datfala wild animal go kasem taem wea toktok bilong God hem kam tru.18 Datfala woman wea iu lukim hem piksarem datfala big taon wea rul ovarem olketa king long earth.”
eng_Latn fij_Latn eng_Latn nya_Latn tpi_Latn